APP: Gratis hulp vir e-leerlinge | Netwerk24
Deur Jip-Redaksie 01 Junie 2020 05:01
Die MathU Infinity-app is nou gratis aflaaibaar vir Apple en Android om kinders te help met hul vaardighede in wiskunde en wetenskap.
Alle gr. 10-, 11- en 12-leerlinge kan die app tot verdere kennisgewing gratis aflaai en volle toegang hê tot MathU Teaching Emporium se wiskunde- en wetenskap-leerplatform. Die app is op so 'n manier ontwerp dat dit 'n virtuele leerassistent vir elke leerling skep.
MathU skep 'n unieke leerplatform wat gebaseer word op die individu se prestasie. Boonop het die leerlinge dadelik toegang tot terugvoering oor hul vordering. Die app fokus op die kern-konsepte in afdelings waarmee leerlinge sukkel – hulp en aandag wat leerlinge meestal net tydens individuele aandag van onderwysers kon kry. Leerlinge sal duisende oefeninge op die app kry met 'n videomemorandum om hulle te help. Hulle het ook toegang tot die kursus se inhoud sonder om aan die internet gekoppel te wees, so dit kan oral en enige tyd gebruik word.
Saam met die MathU Infinity-app vir leerlinge is daar ook 'n app vir ouers met in-diepte-toegang tot hul kinders se vordering en om te verstaan waarmee hul kinders sukkel. Dit wys ook aan die ouers wat gedoen moet word om hierdie probleme op te los.